**Ekskursija: Latvijas astronomijas kolekcija**

**Mērķis**: veicināt interesi par astronomiju, Latvijas Universitātes astronomijas vēsturi.

**Mērķauditorija**: skolēni, studenti, visi interesenti.

**Skaits**: vēlamais skaits grupā ne vairāk par 20.

**Ilgums:** 30 – 60 minūtes.

**Metodes:** iepazīšanās ar ekspozīciju, speciālista stāstījums, lūkošanās teleskopā.

**Latvijas astronomijas vēsture, teleskops un meteorīti**

Latvijas astronomijas vēstures ekspozīciju veido LU Astronomiskās observatorijas vecie instrumenti, kas 20. gadsimtā izmantoti pareizā laika noteikšanai. Te ir gan speciāli teleskopi, gan vieni no precīzākajiem mehāniskajiem pulksteņiem pasaulē. Bet teleskopu vēsture ir daudz senāka. 2009. gadā apritēja 400 gadu, kopš itāļu zinātnieks Galileo Galilejs pavērsa savu teleskopu pret debesīm. Šo gadu laikā teleskops izaudzis par milzi, ar kuru var saskatīt ļoti tālas galaktikas.

Apmeklētājiem būs iespēja dienas laikā ielūkoties modernajā 20 cm diametra teleskopā, kas atrodas LU Astronomiskajā tornī, un tuvumā aplūkot kādu no torņiem, kas veido Rīgas panorāmu.

Apskatāma plaša meteorītu ekspozīcija, kurā pārstāvēti dažādi meteorītu tipi, tai skaitā tādi, kas vecāki par mūsu planētu! Izstādīts arī Baldonē nokritušā meteorīta fragments. Iespējams paturēt rokā Sihotealinā, Tālajos Austrumos nokritušā dzelzs meteorīta gabalu.

**Ekskursijas cena:**

* pieaugušajiem – 2 EUR personai;
* skolēniem, citu augstskolu studentiem, pensionāriem, invalīdiem – 1 EUR;
* LU studentiem un darbiniekiem – bez maksas.